ಮೀರಾ ಕುಮಾರ್

ಮೀರಾ ಕುಮಾರ್  ಭಾರತೀಯ ರಾಜಕಾರಣಿ, ವಕೀಲೆ  ಮತ್ತು ಐದು ಬಾರಿ ಸಂಸತ್ ಸದಸ್ಯರಾಗಿದ್ದರು. ಭಾರತೀಯ ಲೋಕಸಭೆಯ ಮೊದಲ ಮಹಿಳಾ ಸ್ಪೀಕರ್ ಆಗಿ ೨೦೦೯ ರಿಂದ ೨೦೧೪ ರವರೆಗೆ ಕಾರ್ಯನಿರ್ವಹಿಸಿದ್ದಾರೆ. ಅವರು ಪ್ರಸ್ತುತ ಭಾರತದ ರಾಷ್ಟ್ರಪತಿಗಳ ಚುನಾವಣೆ ೨೦೧೭  ಅಧ್ಯಕ್ಷೀಯ  ಯುಪಿಎ ಮತ್ತು ವಿರೋಧ ಪಕ್ಷಗಳ ಅಭ್ಯರ್ಥಿಯಾಗಿದ್ದಾರೆ.http://www.livehindustan.com/national/story-presidential-poll-2017-nitish-kumar-support-ramnath-kovind-meira-kumar-meets-sonia-gandhi-1150404.html.http://timesofindia.indiatimes.com/city/jaipur/Banasthali-created-a-force-of-empowered-women/articleshow/16718163.cmsBiography [Lok Sabha]
ಆರಂಭಿಕ ಜೀವನ
ಮೀರಾ ಕುಮಾರ್ ಬಿಹಾರದ ಅರಾಹ್ ಜಿಲ್ಲೆಯಲ್ಲಿ ಮಾಜಿ ಉಪ ಪ್ರಧಾನಿ ಮತ್ತು ಪ್ರಮುಖ ದಲಿತ ನಾಯಕ ಜಗ್ಜೀವನ್ ರಾಮ್ ಮತ್ತು ಸ್ವಾತಂತ್ರ್ಯ ಹೋರಾಟಗಾರ್ತಿ  ಇಂದ್ರನಿ ದೇವಿಯವರಿಗೆ  ಜನಿಸಿದರು. ಅವರು ಜೈಪುರದಲ್ಲಿನ ವೆಲ್ಹಾಮ್ ಗರ್ಲ್ಸ್ ಸ್ಕೂಲ್, ಡೆಹ್ರಾಡೂನ್ ಮತ್ತು ಮಹಾರಾಣಿ ಗಾಯತ್ರಿ ದೇವಿ ಗರ್ಲ್ಸ್ ಪಬ್ಲಿಕ್ ಸ್ಕೂಲ್ ನಲ್ಲಿ ಶಿಕ್ಷಣದ ನಂತರ   ಬಾನಸ್ಥಾಲಿ ವಿದ್ಯಾಪೀಠದಲ್ಲಿ ಅಲ್ಪ ಅವಧಿಯವರೆಗೆ ಅಧ್ಯಯನ ಮಾಡಿದರು. ಎಮ್.ಎ ಮತ್ತು ಎಲ್.ಎಲ್.ಬಿ. ಇಂದ್ರಪ್ರಸ್ಥ ಕಾಲೇಜಿನಲ್ಲಿ ಮತ್ತು ದೆಹಲಿ ವಿಶ್ವವಿದ್ಯಾಲಯದ ಮಿರಾಂಡಾ ಹೌಸ್ ನಿಂದ ಪಡೆದರು.   2010 ರಲ್ಲಿ ಬಾಣಸ್ಥಾಲಿ ವಿದ್ಯಾಪೀಠ ಗೌರವ ಡಾಕ್ಟರೇಟ್ ನೀಡಿ ಗೌರವಿಸಿದೆ.India: Woman Wins Post of Speaker New York Times, 4 June 2009.Meira Kumar brings Jagjivan to fore  ದಿ ಟೈಮ್ಸ್ ಆಫ್‌ ಇಂಡಿಯಾ, 4 June 2009.

ಭಾರತದ ರಾಯಭಾರಿ
1970ರಲ್ಲಿ ಇವರು ಭಾರತೀಯ ವಿದೇಶ ಸೇವೆಗೆ ಸೇರ್ಪಡೆಗೊಂಡಿದ್ದರು. ಹಲವಾರು ದೇಶಗಳಲ್ಲಿ ಭಾರತದ ರಾಯಭಾರಿಯಾಗಿ ಸೇವೆ ಸಲ್ಲಿಸಿದ್ದಾರೆ.

ರಾಜಕೀಯ 
1985ರಲ್ಲಿ ಸಕ್ರಿಯ ರಾಜಕಾರಣಕ್ಕೆ ಕಾಲಿಟ್ಟ ಅವರು, ಆ ವರ್ಷ ನಡೆದಿದ್ದ ಲೋಕಸಭೆ ಚುನಾವಣೆಯಲ್ಲಿ ಉತ್ತರ ಪ್ರದೇಶದ ಬಿಜ್ನೋರ್ ಕ್ಷೇತ್ರದಿಂದ ಸ್ಪರ್ಧಿಸಿ ರಾಮ್ ವಿಲಾಸ್ ಪಾಸ್ವಾನ್ ಹಾಗೂ ಮಾಯಾವತಿಯವರನ್ನು  ಸೋಲಿಸಿ ಆಯ್ಕೆಯಾಗಿದ್ದರು.8, 11 ಹಾಗೂ 12ನೇ ಲೋಕಸಭೆಗಳಿಗೆ ದೆಹಲಿಯ ಕರ್ನೊಲ್ ಭಾಗ್ ಕ್ಷೇತ್ರದಿಂದ ಆಯ್ಕೆಯಾಗಿದ್ದರು.1999ರ ಮಹಾ ಚುನಾವಣೆಯಲ್ಲಿ ಸೋತಿದ್ದರು.  2004 ಮತ್ತು   2009 ರಲ್ಲಿ ಬಿಹಾರದ ಸಸಾರಾಮ್ ಕ್ಷೇತ್ರದಿಂದ ಆಯ್ಕೆಯಾಗಿದ್ದರು.

2014ರಲ್ಲಿ ಸೋಲು 
2004ರಿಂದ 2009ರವರೆಗೆ ಕೇಂದ್ರದ ಕಾಂಗ್ರೆಸ್ ಸರ್ಕಾರದಲ್ಲಿ ಸಾಮಾಜಿಕ ನ್ಯಾಯ ಹಾಗೂ ಸಬಲೀಕರಣ ಇಲಾಖೆ ಸಚಿವೆಯಾಗಿದ್ದರು. 2009ರಲ್ಲಿ ಲೋಕಸಭೆಯ ಅಧ್ಯಕ್ಷೆಯಾಗಿ ಅವಿರೋಧವಾಗಿ ಆಯ್ಕೆಯಾದರು.  ಲೋಕಸಭೆ ಸ್ಪೀಕರ್ ಸ್ಥಾನಕ್ಕೆ ಆಯ್ಕೆಯಾದ ದೇಶದ ಮೊದಲ ಮಹಿಳೆ ಎಂಬ ಹೆಗ್ಗಳಿಕೆ ಅವರದ್ದು. 2014ರಲ್ಲಿ ನಡೆದಿದ್ದ ಲೋಕಸಭೆ ಚುನಾವಣೆಯಲ್ಲಿ ಬಿಹಾರದ ಸಸಾರಾಮ್ ಕ್ಷೇತ್ರದಲ್ಲಿ ಬಿಜೆಪಿಯ ಛೆಡ್ಡಿ ಪಾಸ್ವಾನ್ ವಿರುದ್ಧ 63,327 ಮತಗಳ ಅಂತರದಲ್ಲಿ ಸೋತಿದ್ದರು.
ಬಾಹ್ಯ ಕೊಂಡಿಗಳು
 Meira Kumar Biography Govt. of India Portal
 Kamal Nath gives clean chit to Lok Sabha Speaker Meira Kumar in bungalow controversy
ಉಲ್ಲೇಖಗಳು 

ವರ್ಗ:ಲೋಕಸಭೆಯ ಸಭಾಪತಿ